### KDAJ: v soboto, 18. november 2017

|  |  |
| --- | --- |
| **Zborno mesto in ura odhoda:** | Ob 6.30 uri na avtobusnem obračališču Senovo. |
| **Območje:** | Slovenska Istra |
| **Organizator:**  **Vodnik:** | PD Bohor Senovo - Marjan Poznič  Boštjan Kozole (VPZS) |
| **Težavnostna stopnja poti:** | Nezahtevna označena pot |
| **Potreben čas:** | Tura bo razdeljena na dva sklopa in sicer:   1. **Slavnik**: vzpon 1h 15 min, sestop 1h 10 min, skupaj 2h 25min 2. **Socerb**: 35 min v eno stran, skupaj: 1h 10min |
| **Način prevoza:** | Avtobus oz. osebni avtomobili, če bo manjše število prijavljenih udeležencev. |
| **Cena:** | Cena prevoza bo odvisna od števila prijav, otroci in mladina 20% popust. |
| **Oprema in dokumenti:** | * Planinska oprema: planinski čevlji, vetrovka, palice, rezervno perilo; * Hrana in pijača iz nahrbtnika. Tumova koča na Slavniku je dobro oskrbovana; * Planinska izkaznica s plačano članarino za leto 2017. |
| **Prijave:** | Zaradi organizacije izleta se prijavite pravočasno, t.j. najmanj do **četrtka, 16. 11. 2017** pri Marjanu Pozniču - tel. **041-901-308**  ali ob ponedeljkih med 18. in 19. uro v planinski pisarni na Senovem, Titova 106/I, vhod iz zadnje strani poslovne stavbe. |
| **Opis ture:** | Na Primorsko se bomo peljali po avtocesti do izvoza Kastelec. Od tu naprej bomo sledili smerokazom do vasi Podgorje. Tam bomo parkirali in se peš podali po krajši, deloma strmejši poti na vrh Slavnika.  Pot poteka po gozdu, proti vrhu se gozd čedalje bolj redči in zadnji del vzpona opravimo po obširnem travniku, posejanim z le redkim grmičevjem, za nami pa se kaže Istra s Koprskim zalivom. Kmalu se za robom travnika pojavi vrh oddajnika in potem še Tumova koča pod njim - vrh je le deset metrov višje. Razgled iz vrha nam seže od morja pa vse do Alp in Snežnika (seveda, če nam vreme to omogoča).  Vrnili se bomo po nekoliko daljši in položnejši poti do izhodišča.  Iz Podgorja se bomo nato odpeljali do Varde, ki je vzhodno od vasi Kastelec. Od tu se bomo peš odpravili do gradu Socerb. Pot je položna. Ob njej se nahaja [Sveta jama](https://sl.wikipedia.org/wiki/Sveta_jama), v kateri je edina podzemna [cerkev](https://sl.wikipedia.org/wiki/Cerkev_(zgradba)) v Sloveniji. S Socerba je lep razgled na Miljski zaliv, Trst in okoliške kraje. Na izhodišče se bomo vrnili po isti poti    Slavnik in Socerb sta točki **Slovenske planinske poti**. |
| ***OPOZORILO:*** | *S prijavo na izlet udeleženec potrdi, da je seznanjen z zahtevnostjo ture ter da izpolnjuje zdravstvene, fizične in tehnične pogoje (oprema) za varno sodelovanje na turi in, da ima plačano letno članarino za leto 2017.*  *Udeleženec je dolžan upoštevati navodila in odločitve vodnika, v nasprotnem primeru hodi na lastno odgovornost.* |

Vljudno vabljeni! PD Bohor Senovo - Komisija za izletništvo